ક્યારેક જો ડુંગરો પાસેથી પસાર થઈએ તો મનમાં કેવો આનંદ પ્રસરી જાય, એમ થાય કે બસ અહીંયાજ ગોઠવાઈ જઈએ, થોડેક દૂર એક પોતાનું ઘર બાંધી લઈએ, શહેરોની મગજમારી છોડી બસ અહીંયા જ વસી જઈએ. કુદરતના ખોળે આનંદની તૃપ્તિ જ મળે, એનો ઓડકાર બે ઘડી લેવાનો ને આગળ નીકળી જવાનું, પાછી એજ મોહમાયા નગરીમાં. પણ શું ખરેખર આમ વસવાટ કરવો શક્ય છે, શું આપણે ત્યાં રહી શકીએ? મને લાગે છે કલ્પનાસૃષ્ટિમાં જીવવું અલગ છે ને હકીકત અલગ. એટલે જ કદાચ ઉપરની ઉક્તિ પડી હશે કે દૂરથી ડુંગર રળિયામણાં, કે Grass is always green on another side.